7.4.2020. **ВОДЕ НА ЗЕМЉИ-СВЕТСКО МОРЕ** ,**ОСОБИНЕ МОРСКЕ ВОДE**

Претходне недеље смо завршили са обрадом још једног географског омотача-атмосфера,ове недеље прелазимо на следећи који се зове **ХИДРОСФЕРА** (већ смо научили да је то водени омотач Земље).

Хидросферу чине окени ,мора, језера, реке, мочваре, ледници.

Светско море чине сви океани и мора повезани у једну целину.(знамо да заузима 71% Земљине површине).Највеће водене површине на Земљи су океани.**У првом полугодишту** **смо учили 5 океана,подсети се тако што ћеш их пронаћи на географској карти света**.

Мора су делови океана и могу бити: -*унутрашња* или средоземна( окружена копном).Могу бити међуконтинентална,нпр.Црно, Средоземно,Црвено и унутарконтинентална,нпр.Балтичко, Јадранско.

 *-ивична мора*,налазе се поред континенета,нпр.Јапанско,Жуто,Охотско море...

 *-међуострвска*,унутар острвских група,нпр.Јаванско,Бандско**...(сва мора наћи на карти света)!**

Заливи су делови океана или мора који дубоко залазе у копно,разликујемо:

1.фјордове-заливи настали радом ледника( највише их има у Норвешкој, Исланду)

2.естуари-заливи настали потапањем речних ушћа( највише их има у западној Европи)

3.ријасе-заливи настали потапањем речних долина (Шпанија,Ирска..)

Мореузи или теснаци су уски водени пролази који повезују водене,а раздвајају копнене површине.Примери су Гибралтар,Босфор,Берингов мореуз (**пронаћи на геог. карти света и** **записати шта спајају,а шта раздвајају**).Канали су мореузи широки и дугачки;нађи на карти канал ЛАМАНШ.Постоје и вештачки канали које је човек прокопао ради одвијања саобраћаја нпр.Суецки канал,Панамски(**пронађи на карти).**

 Особине морске воде:

1.*Салинитет*-количина соли растворена у води,јединица промил (грам соли/кг воде).Салинитет зависи од топлоте мора,притицаја слатке воде,испаравања.Најсланије је **Црвено море** због суве и топле климе,пример малог салинитета је **Балтичко море** због хладније климе и притока у виду река.

2.*Температура мора* зависи од географског положаја,смањује се од екватора ка половима.На температуру мора утичу и хладне и топле морске струје.

3.*Боја и провидност*:на боју утиче дубина мора,чистоћа воде,боја дна;провидност је највећа код тропских мора јер су сиромашна планктонима.

Морска вода се краће у виду:

-таласа који настају услед ветрова,од чије јачине зависи њихова висина,као и од величине воденог пространства,највећи таласи настају на океанима и могу достићи висину од 30м.(сетите се наше приче о цунамију).

-плима и осека су наизменично издизање и спуштање нивоа мора,настају услед гравитационих сила Сунца и Месеца.У току дана 2 пута се смене периоди надирања и периоди повлачења морске воде.(важно за морнаре)

-морске струје су спора,хоризонтална кретања морске воде( настају под утицајем сталних ветрова).Већ смо научили да се дела на топле као нпр.Голфска струја у Атлантском океану)и хладне као нпр.Хумболтова струја у Тихом океану(**погледај карту морских струја** **у уџбенику страна 132.и правилност њиховог кретања-топле се крећу од екватора,а** **хладне ка екватору**).

Напомене: **пратити час на РТС3; записати тезе у свеску**.